ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
తరువాత శతాబ్దంలో స్పానిష్ మరియు ఫ్రెంచ్ వారిద్దరూ వివిధ స్థాయిలలో విజయవంతంగా ఫ్లోరిడాలో వలస రాజ్యాలు స్థాపించుకున్నారు. 1559 లో ప్రస్తుత పెంస్కోలా ప్రాంతంలో ఒక డాన్ ట్రిస్టాన్ దే లూనా వై ఆర్లానో ఒక కాలనీ స్థాపించాడు. అమెరికా ఖండంలో ఇది మొదటి యురేపియన్ వలసగా గుర్తించబడింది. 1561 లో సంభవించిన తుఫాను తరువాత కరువుతో బాధపడుతున్న సమూహాల చేత అది వదిలి వేయబడింది. 1690 వరకు ఈ ప్రాంతంలో తిరిగి ప్రజలు నివసించ లేదు. 1564 లో ప్రస్తుత కాక్సంవిల్లే ప్రాంతంలో ఫ్రెంచ్ ప్రొటెస్టెంట్ హ్యూగ్నాట్స్ ఫోర్ట్ కరోలిన్ రేవును స్థాపించాడు. తరువాత సంవత్సరం సెయింట్ అగస్టిన్ స్పానిష్ కాలనీ స్థాపించి అదే సంవత్సరంలో ఫోర్ట్ కరోలిన్ స్వాధీనానికి పోరాటం సాగించారు. ప్రాంతీయ ప్రజలను క్రైస్తవ మరియు రోమన్ కాథలిక్కు సన్యాసుల ద్వారా మార్చడం వలన స్పానిష్ వారు ఆప్రాంతం మీద కొంత పట్టును సాధించారు.